Document ID: 31994R0795

KOMISSION ASETUS (EY) N:o 795/94,
annettu 8 päivänä huhtikuuta 1994,
neuvoston asetuksen (ETY) N:o 1766/92 soveltamista koskevista yksityiskohtaisista säännöistä vilja-alan tuontimaksujen järjestelmän osalta annetun asetuksen (ETY) N:o 1621/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on muutettuna komission asetuksella (ETY) N:o 2193/93(2), ja erityisesti sen 10, 11 ja 12 artiklan,
sekä katsoo, että
komission asetuksen (ETY) N:o 1621/93(3) 5 artiklassa säädetään 1 ecun suuruisesta vapautuksen määrästä, jota pienempien määrien osalta maksua ei muuteta; maksun määrien suuremman vakauden varmistamiseksi olisi aiheellista korottaa tämän vapautuksen määrä 1, 50 ecuksi tonnilta,
asetuksen (ETY) N:o 1621/93 1 artiklan 2 kohdan b alakohdassa säädetään vastaavuuskertoimien soveltamisesta laatuerojen tasoittamiseksi suhteessa vakiolaatuun, jolle kynnyshinta on vahvistettu,
Kiinan keltaisesta/valkoisesta hirssistä ja Itä-Afrikan (Sudan, Tansania, Kenia) "bullrush" hirssistä on tehty tarjouksia maailmanmarkkinoilla jo jonkin aikaa eikä näitä lajikkeita mainita asetuksen (ETY) N:o 1621/93 liitteessä I,
cif-hintojen määrittämiseksi on tarpeen vahvistaa vastaavuuskertoimet näille tarjotuille laaduille, ottaen huomioon yhtäältä hirssin vakiolaadut yhteisössä ja toisaalta hintaero sekä näiden laatujen ja asetuksen (ETY) N:o 1621/93 liitteessä I lueteltujen laatujen ominaisuudet, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1621/93 seuraavasti.
1 Korvataan 5 artiklan kolmas alakohta seuraavasti:
"Maksua muutetaan ainoastaan, jos laskenta osoittaa aiemmin vahvistettuun maksuun verrattuna vaihtelun, joka on enemmän kuin 1, 50 ecua tonnia kohden."
2 Lisätään liitteen I kohtaan "hirssi" seuraavat lajikkeet:
TAULUKON PAIKKA
"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä huhtikuuta 1994.

Labels: 8
3
17
18